CELEX: 62020TA0568
Language: sk
Date: 2022-04-06 00:00:00
Title: Vec T-568/20: Rozsudok Všeobecného súdu zo 6. apríla 2022 – MF/eu-LISA („Verejná služba – Dočasní zamestnanci – Obsadené miesto vyžadujúce si osvedčenie o bezpečnostnej previerke – Osvedčenie, ktoré zamietol národný bezpečnostný orgán – Skončenie zmluvy – Neexistencia žiadosti o vypočutie – Právo byť vypočutý v zmysle článku 11 ods. 5 písm. b) rozhodnutia 2015/444“)

27.6.2022   
            
            
               SK
            
            
               Úradný vestník Európskej únie
            
            
               C 244/26
            
         
      Rozsudok Všeobecného súdu zo 6. apríla 2022 – MF/eu-LISA
      (Vec T-568/20) (1)
      
      („Verejná služba - Dočasní zamestnanci - Obsadené miesto vyžadujúce si osvedčenie o bezpečnostnej previerke - Osvedčenie, ktoré zamietol národný bezpečnostný orgán - Skončenie zmluvy - Neexistencia žiadosti o vypočutie - Právo byť vypočutý v zmysle článku 11 ods. 5 písm. b) rozhodnutia 2015/444“)
      (2022/C 244/33)
      Jazyk konania: angličtina
      
         Účastníci konania
      
      
         Žalobca: MF (v zastúpení: L. Levi, advokátka)
      
         Žalovaná: Agentúra Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (v zastúpení: M. Chiodi, splnomocnený zástupca, za právnej pomoci A. Duron a D. Waelbroeck, advokáti)
      
         Predmet veci
      
      Svojou žalobou podľa článku 270 ZFEÚ podanou do kancelárie Všeobecného súdu 4. septembra 2020 sa žalobca domáha jednak zrušenia rozhodnutia Agentúry Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) z 29. októbra 2019, ktorým bola skončená jeho pracovná zmluva, a jednak v nevyhnutnom rozsahu zrušenia rozhodnutia eu-LISA z 26. mája 2020 o zamietnutí jeho sťažnosti z 29. januára 2020
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  MF je povinný nahradiť trovy konania.
               
            
         (1)  Ú. v. EÚ C 399, 23.11.2020.